Sidst i 1970'erne begyndte Krugman at arbejde med international handel og en ny model, der forenede [[monopolistisk konkurrence]] med [[handel]]. Senere udviklede og populariserede han forskellige resultater indenfor moderne handelsteori. Et af hans vigtige bidrag var at gøre opmærksom på, at international handel i stigende grad kan forklares ud fra regionale industrikoncentrationer og stordriftsfordele snarere end den traditionelle handelsteoris [[Komparativ fordel|komparative fordele]]. Han fremhævede også vigtigheden af forbrugernes [[præference]]r for at have adgang til et bredt udvalg af forskellige [[Gode (økonomi)|gode]]r. Disse dele af moderne handelsteori blev hans ekspertiseområde og var grundlaget for hans senere Nobelpris. Efterhånden udviklede hans arbejde sig til feltet Ny Økonomisk Geografi. Således blev hans artikel om dette felt fra 1991 i Journal of Political Economy en af de allermest citerede artikler på området.<ref name=pettinger/>
Levende_personer Foreninger Organisationer Uddannelsesinstitutioner Universiteter